Rascijepljena brada
Rascijepljena brada, rascjep brade ili rupica u bradi su termini koji se odnose na oblike necjelovite brade, od blagog udubljenja ili uzdužnog ulegnuća do rupica ili konfiguracija u obliku slova Y ili V ili u drugom obliku, sa osnovom u koščatim posebnostima vrha vilice. Naime, rascijep u formi brade je prateća pojava rascjepa ili udubljenja u donjoj viličnoj kosti. To je posljedica nepotpunog spajanja lijeve i desne polovine viličnih kostiju ili mišića, za vrijeme embrionskog i fetusnog razvoja. Kod nekih osoba, to se može nadoknaditi tokom razvića, često i tako da jedna polovina bude duža od druge, što dovodi do asimetrije lica. Rascjep brade je Mendelovski nasljedna autosomna osobina kod ljudi, gdje je alel koji ga uzrokuje dominantan, dok recesivni genotip ima bradu bez rascjepa, tj. cjelovitu bradu. Međutim, to je također klasičan primjer za varijablne penetrabilnosti. sa uticejem okolinskih faktora ili gena modifikatora koji učestvuju u oblikovanju fenotipske ekspresije aktuelnog genotipa. Rascjepljena brada je uobičajena u populacijama koje imaju evropske korijene. U perzijskoj literaturii, rupica u bradi se smatra faktorom ljepote i metaforički naziva "brada s jamom" ili "brade dobra".